Protokolas dėl muitinės bylų identifikavimo duomenų bazės sukūrimo, keičiantis Konvenciją dėl informacijos technologijų naudojimo muitinės tikslais, sudarytas vadovaujantis Europos Sąjungos sutarties 34 straipsniu



Oficialusis leidinys 139 , 13/06/2003 p. 0002 - 0008

Specialusis leidimas čekų kalba skyrius 19 tomas 06 p. 72 - 78

Specialusis leidimas estų kalba skyrius 19 tomas 06 p. 72 - 78

Specialusis leidimas vengrų kalba skyrius 19 tomas 06 p. 72 - 78

Specialusis leidimas lietuvių kalba skyrius 19 tomas 06 p. 72 - 78

Specialusis leidimas latvių kalba skyrius 19 tomas 06 p. 72 - 78

Specialusis leidimas maltiečių kalba skyrius 19 tomas 06 p. 72 - 78

Specialusis leidimas lenkų kalba skyrius 19 tomas 06 p. 72 - 78

Specialusis leidimas slovakų kalba skyrius 19 tomas 06 p. 72 - 78

Specialusis leidimas slovėnų kalba skyrius 19 tomas 06 p. 72 - 78



Protokolas dėl muitinės bylų identifikavimo duomenų bazės sukūrimo, keičiantis Konvenciją dėl informacijos technologijų naudojimo muitinės tikslais, sudarytas vadovaujantis Europos Sąjungos sutarties 34 straipsniu Šio Protokolo AUKŠTOSIOS SUSITARIANČIOSIOS ŠALYS, Europos Sąjungos valstybės narės, REMDAMOSI Europos Sąjungos Tarybos 2003 m. gegužės 8 d. aktu, KADANGI muitinių bendradarbiavimas Europos Sąjungoje yra svarbus laisvės, saugumo ir teisingumo erdvės komponentas, KADANGI pasikeitimas informacija tarp skirtingų valstybių narių muitinių tarnybų yra esminė tokio bendradarbiavimo sąlyga, ĮGYVENDINDAMOS 1999 m. spalio 15 ir 16 d. Europos Vadovų Tarybos Tamperės susitikimo išvadas, pagal kurias - tiriant nusikaltimus abipus sienų, didžiausią naudą turėtų teikti valstybių narių kompetentingų institucijų bendradarbiavimas (išvadų 43 punktas), - turi būti pasiekta subalansuota plėtra Sąjungos masto priemonėmis kovojant su nusikalstamumu, tačiau tuo pačiu saugant asmenų ir ūkio subjektų laisvę ir konstitucines teises (išvadų 40 punktas), ir - gausėja didelių ekonominių nusikaltimų, kuriais pažeidžiami mokesčių ir muitų teisės aktai (išvadų 49 punktas), ATSIŽVELGDAMOS į tai, kad savo 2001 m. gegužės 30 d. sprendime dėl muitų sąjungos strategijos [1] Taryba: - išreiškė savo pritarimą, kad pagrindinis tikslas yra veiksmingai pagerinti bendradarbiavimą kovojant su sukčiavimu ir kitais veiksmais, keliančiais grėsmę asmenų ir prekių saugumui, - pabrėžė, kad muitinė vaidina svarbų vaidmenį kovojant su nusikaltimais abipus sienas sulaikydama, nustatydama ir, kiek leidžia muitinės tarnybų kompetencija pagal jų nacionalines nuostatas, tirdama bei vykdydama nusikalstamų veikų baudžiamąjį persekiojimą fiskalinio sukčiavimo, pinigų plovimo, taip pat narkotikų ir kitų nelegalių prekių gabenimo srityse, ir, - pabrėžė, kad dėl joms priskirtų uždavinių įvairovės muitinės turi dirbti ir Bendrijos, ir Europos Sąjungos sutarties VI Antraštinėje dalyje nustatyto bendradarbiavimo kontekste, ATSIŽVELGDAMOS į tai, kad Muitinės informacinė sistema, sukurta remiantis Konvencija dėl informacijos technologijų naudojimo muitinės tikslais [2] leidžia įvesti asmens duomenis išimtinai stebėti ir pranešti, atlikti diskretišką priežiūrą ar specialius patikrinimus (Konvencijos 5 straipsnis), ir kad bet kokiems papildomiems tikslams privalu nustatyti papildomą teisinę bazę, ATMINDAMOS faktą, kad šiuo metu visos kompetentingos institucijos neturi galimybės elektroniniu būdu ir sistemingai keistis informacija ieškant dokumentų apie vykstančius ar pasibaigusius tyrimus ir tinkamai juos koordinuoti, ir kad Muitinės informacinė sistema turėtų būti naudojama šiuo tikslu, ATMINDAMOS faktą, kad ES trečiojo ramsčio duomenų bazių įvertinimo rezultatai gali nustatyti šių sistemų papildomumo poreikį, KADANGI saugant, tvarkant ir naudojant asmens duomenis muitinės srityje turėtų būti tinkamai atsižvelgiama į principus, išdėstytus Europos Tarybos konvencijoje dėl asmenų apsaugos ryšium su asmens duomenų automatizuotu tvarkymu, priimtoje 1981 m. sausio 28 d. Strasbūre ir 1987 m. rugsėjo 17 d. Europos Tarybos Ministrų Komiteto R (87) 15 rekomendacijos 5.5 principą, reglamentuojantį asmens duomenų naudojimą policijos sektoriuje, SUVOKDAMOS, kad pagal 1998 m. gruodžio 3 d. Tarybos ir Komisijos veiksmų plano dėl to, kaip geriausiai įgyvendinti Amsterdamo sutarties nuostatas laisvės, saugumo ir teisingumo srityje [3] 48 punktą reikalinga išanalizuoti ar, ir kaip, Europos policijos biuras (Europolas) galėtų turėtų teisę naudotis Muitinės informacijos sistema, SUSITARĖ DĖL ŠIŲ NUOSTATŲ: 1 straipsnis Konvencija dėl informacijos technologijų naudojimo muitinės tikslais [4] keičiama taip: 1. Po V skyriaus įterpiami šie trys skyriai: "V A SKYRIUS MUITINĖS BYLŲ IDENTIFIKAVIMO DUOMENŲ BAZĖS SUKŪRIMAS 12A straipsnis 1. Muitinės informacinės sistemos specialiojoje duomenų bazėje (toliau – muitinės bylų identifikavimo duomenų bazė) laikomi duomenys, pateikiami pagal šį skyrių ir papildomi duomenys, pateikiami vadovaujantis 3 straipsniu. Nepažeidžiant šio skyriaus ir V B bei V C skyrių nuostatų, visos šios Konvencijos nuostatos taip pat taikomos muitinės bylų identifikavimo duomenų bazei. 2. Muitinės bylų identifikavimo duomenų bazės tikslas yra įgalinti atsakingas už muitinės tyrimų vykdymą nacionalines institucijas, paskirtas vadovaujantis 7 straipsniu, pradedant tirti ar tiriant vieno ar daugiau asmenų ar verslo subjektų veiklą, nustatyti kitų valstybių narių kompetentingas institucijas, kurios atlieka ar atliko tyrimus tų asmenų ar verslo subjektų atžvilgiu, ir turint informaciją, ar egzistuoja tyrimų bylos, pasiekti tikslą, nurodytą 2 straipsnio 2 dalyje. 3. Siekiant muitinės bylų identifikavimo duomenų bazės tikslų, kiekviena valstybė narė siunčia kitoms valstybėms narėms ir 16 straipsnyje nurodytam komitetui esminių jos nacionalinės teisės pažeidimų sąrašą. Į sąrašą įtraukiami tik tie pažeidimai, už kurių įvykdymą baudžiama: - laisvės atėmimu ar sprendimu dėl arešto ne mažesniam kaip 12 mėnesių laikotarpiui, arba - ne mažesne nei 15000 EUR bauda. 4. Jeigu valstybei narei, ieškančiai duomenų muitinės bylų identifikavimo duomenų bazėje, reikalinga papildoma informacija, susijusi su saugoma tyrimo apie asmenį ar verslo subjektą byla, ji informaciją pateikusiosios valstybės narės prašo pagalbos, remdamasi galiojančiais tarpusavio pagalbos dokumentais. V B SKYRIUS MUITINĖS BYLŲ IDENTIFIKAVIMO DUOMENŲ BAZĖS VEIKIMAS IR NAUDOJIMAS 12B straipsnis 1. Siekdamos 12A straipsnio 2 dalyje nurodytų tikslų, kompetentingos institucijos įveda duomenis iš tyrimų bylų į muitinės bylų identifikavimo duomenų bazę. Duomenys apima tik šias kategorijas: i) asmuo ar verslo subjektas, kuris yra arba buvo tyrimo bylos, kurią pradėjo kompetentinga valstybės narės institucija, objektu., ir kuris: - yra įtariamas, kad daro arba yra padaręs arba kad dalyvauja ar yra dalyvavęs darant esminius nacionalinių įstatymų pažeidimus pagal atitinkamos valstybės narės nacionalinius teisės aktus, arba - buvo protokolo, kuriame nurodoma, kad toks pažeidimas įvyko, objektu, arba - buvo administracinės ar baudžiamosios sankcijos už tokį pažeidimą objektu; ii) tyrimo bylos sritis; iii) valstybės narės institucijos, tiriančios bylą, pavadinimas, jos įregistravimo valstybė ir kontaktinė informacija kartu su dokumento numeriu. Duomenys pagal i ir iii punktus į duomenų įrašą įvedami atskirai kiekvienam asmeniui ar verslo subjektui. Saitai tarp duomenų įrašų neleidžiami. 2. 1 dalies i punkte nurodytus asmens duomenis sudaro tik: i) asmenims: vardas, mergautinė pavardė, pavardė ir pravardės, gimimo data ir vieta, pilietybė ir lytis; ii) verslo subjektams: verslo subjekto pavadinimas, įmonės, kuri vykdo prekybą, pavadinimas, registruotos buveinės adresas ir PVM mokėtojo kodas. 3. Pagal 12E straipsnį duomenys įvedami ribotam laikotarpiui. 12C straipsnis Valstybė narė neprivalo įvesti informacijos pagal 12B straipsnį jokiu konkrečiu atveju jei ir tam tikrą laiką tai pažeistų atitinkamos valstybės narės viešosios politikos ar kitus esminius interesus, visų pirma susijusius su duomenų apsauga. 12D straipsnis 1. Teisę įvesti duomenis į muitinės bylų identifikavimo duomenų bazę ir paiešką joje turi tik 12A straipsnio 2 dalyje nurodytos institucijos. 2. Paieška muitinės bylų identifikavimo duomenų bazėje apima šiuos asmens duomenis: i) asmenims: pavardė ir (arba) vardas ir (arba) mergautinė pavardė ir (arba) pravardės ir (arba) gimimo data; ii) verslo subjektams: verslo subjekto pavadinimas ir (arba) įmonės, kuri vykdo prekybą, pavadinimas ir (arba) PVM mokėtojo kodas. V C SKYRIUS DUOMENŲ SAUGOJIMO TRUKMĖ MUITINĖS BYLŲ IDENTIFIKAVIMO DUOMENŲ BAZĖJE 12E straipsnis 1. Saugojimo trukmė nustatoma pagal valstybės narės, pateikiančios informaciją, nacionalinius įstatymus, kitus teisės aktus ir procedūras. Tačiau skaičiuojant nuo duomenų įvedimo dienos, šis laikotarpis negali viršyti šių ribų: i) duomenys, susiję su vykstančių tyrimų bylomis, negali būti saugomi ilgiau nei trejus metus, jei nebuvo nustatyta, kad per šį laikotarpį buvo įvykdytas pažeidimas; duomenys ištrinami anksčiau, jei praėjo vieneri metai nuo to laiko, kai buvo atlikti paskutiniai tyrimo veiksmai; ii) duomenys, susiję su tyrimų bylomis, kuriais remiantis nustatyta, kad buvo įvykdytas pažeidimas, tačiau apkaltinamasis nuosprendis dar nebuvo paskelbtas arba nepaskirta bauda, saugomi ne ilgiau nei šešerius metus; iii) duomenys, susiję su tyrimų bylomis, kuriomis remiantis buvo priimtas apkaltinamasis nuosprendis arba paskirta bauda, saugomi ne ilgiau nei dešimt metų. 2. Visose tyrimo stadijose, kaip nurodyta 1 dalies i, ii ir iii punktuose, kai tik asmens ar verslo subjekto, patenkančių į 12B straipsnio taikymo sritį, atžvilgiu pagal informaciją pateikusiosios valstybės narės įstatymus ir administracines nuostatas nutraukiamas tyrimas, visi duomenys, susiję su tuo asmeniu ar verslo subjektu nedelsiant ištrinami. 3. Duomenys iš muitinės bylų identifikavimo duomenų bazės ištrinami automatiškai nuo tos dienos kai 1 dalyje nurodyta maksimali duomenų saugojimo trukmė yra viršijama." 2. 20 straipsnyje žodžiai "12 straipsnio 1 ir 2 dalis" keičiami žodžiais "12 straipsnio 1 ir 2 dalis ir 12E straipsnis". 2 straipsnis 1. Valstybės narės priima šį Protokolą atitinkamai laikydamosi savo konstitucinių reikalavimų. 2. Valstybės narės praneša depozitarui apie tai, kad įvykdyti konstituciniai šio Protokolo priėmimo reikalavimai. 3. Šis Protokolas aštuonioms suinteresuotoms valstybėms narėms įsigalioja praėjus 90 dienų po to, kai 2 dalyje nurodytą pranešimą pateikia aštunta šį formalumą atliekanti valstybė, esanti Europos Sąjungos nare Tarybai priimant Aktą, kuriuo sudaromas šis Protokolas. Tačiau jeigu tuo metu Konvencija dar nėra įsigaliojusi, šis Protokolas aštuonioms suinteresuotoms valstybėms įsigalioja tą dieną, kai įsigalioja Konvencija. 4. Valstybei narei, kuri pateikia pranešimą po to, kai jau yra gautas aštuntas toks pranešimas, pateiktas pagal 2 dalį, šis Protokolas santykiams tarp valstybės narės ir tų valstybių narių, kurioms Protokolas jau yra įsigaliojęs, įsigalioja praėjus 90 dienų po pranešimo pateikimo. 5. Valstybės narės į muitinės bylų identifikavimo duomenų bazę įveda tik tuos duomenis, kurie yra užfiksuoti tyrime po šio Protokolo įsigaliojimo. 3 straipsnis 1. Bet kuri valstybė, kuri tampa Europos Sąjungos nare ir prisijungia prie Konvencijos, gali prisijungti prie šio Protokolo. 2. Šios Konvencijos tekstas, parengtas Europos Sąjungos Tarybos prisijungiančios valstybės kalba, yra autentiškas. 3. Prisijungimo dokumentai deponuojami depozitarui. 4. Šis Protokolas bet kuriai prie jo prisijungiančiai valstybei įsigalioja praėjus devyniasdešimčiai dienų nuo jos prisijungimo dokumento deponavimo dienos arba šio Protokolo įsigaliojimo dieną, jeigu pasibaigus minėtam devyniasdešimties dienų laikotarpiui jis dar nėra įsigaliojęs, tuo atveju kai Konvencija jau yra įsigaliojusi. 4 straipsnis Bet kuri valstybė, kuri tampa Europos Sąjungos nare ir prisijungia prie Konvencijos pagal jos 25 straipsnį, šiam Protokolui įsigaliojus laikoma prisijungusia prie šiuo Protokolu pakeistos Konvencijos. 5 straipsnis Šio Protokolo depozitaras yra Europos Sąjungos Tarybos Generalinis Sekretorius. Depozitaras Europos Bendrijų oficialiajame leidinyje skelbia informaciją apie šio Protokolo priėmimus ir prisijungimus prie jo, deklaracijas, taip pat apie visus kitus su šiuo Protokolu susijusius pranešimus. Priimta du tūkstančiai trečiųjų metų gegužės aštuntą dieną Briuselyje vienu originalo egzemplioriumi airių, anglų, danų, graikų, ispanų, italų, olandų, portugalų, prancūzų, suomių, švedų ir vokiečių kalbomis. Visi tekstai yra autentiški. Šis originalas deponuojamas Europos Sąjungos Tarybos Generalinio sekretoriato archyvuose. Pour le Royaume de BelgiqueVoor het Koninkrijk BelgiëFür das Königreich Belgien +++++ TIFF +++++ På Kongeriget Danmarks vegne +++++ TIFF +++++ Für die Bundesrepublik Deutschland +++++ TIFF +++++ Για την Ελληνική Δημοκρατία +++++ TIFF +++++ Por el Reino de España +++++ TIFF +++++ Pour la République française +++++ TIFF +++++ Thar cheann Na hÉireannFor Ireland +++++ TIFF +++++ Per la Repubblica italiana +++++ TIFF +++++ Pour le Grand-Duché de Luxembourg +++++ TIFF +++++ Voor het Koninkrijk der Nederlanden +++++ TIFF +++++ Für die Republik Österreich +++++ TIFF +++++ Pela República Portuguesa +++++ TIFF +++++ Suomen tasavallan puolestaFör Republiken Finland +++++ TIFF +++++ För Konungariket Sverige +++++ TIFF +++++ For the United Kingdom of Great Britain and Northern Ireland +++++ TIFF +++++ [1] OL C 171, 2001 6 15, p. 1. [2] OL C 316, 1995 11 27, p. 34. [3] OL C 19, 1999 1 23, p. 1. [4] OL C 316, 1995 11 27, p. 34. --------------------------------------------------